L 45/1412
FI
Euroopan unionin virallinen lehti
24.2.2022
KOMISSIO PILOTTIHANKKEET
LUKU PP 02 — EUROOPAN STRATEGISET INVESTOINNIT (jatkoa) PP 02 21
(jatkoa)
PP 02 21 03
(jatkoa) Samalla palveluntarjoajat, erityisesti eurooppalaiset pk-yritykset ja startup-yritykset, jotka tarjoavat ympäristöystä­ vällisiä huipputeknologioita tai innovatiivisia ratkaisuja, saisivat tunnustusta luotettavina kumppaneina nykyaikaisten digitaalisten ratkaisujen tarjoamisessa julkisille palveluille.
Hanketta olisi kehitettävä hyödyntämällä uusimpia saatavilla olevia palvelumuotoilustandardeja ja käymällä vuoropuhelua monenlaisten eri sidosryhmien kanssa, mukaan lukien julkiset elimet ja pk-yritykset eri puolilta unionia.
Näin tuettaisiin julkishallintojen nykyaikaistamista kaikkialla unionissa tehostamalla toimia, joilla pyritään saamaan Euroopassa aikaan vihreä siirtymä ottamalla käyttöön entistä tehokkaammin innovatiivisia ratkaisuja.
Kyseessä on myös tärkeä väline unionin kansalaisten mukaan saamiseksi.
Aloitteella pyritään myös tukemaan komission tavoitetta edistää digitalisaatiota, joka hyödyttää kaikkia, myös kansalaisia ja yrityksiä.
Jos hanke toteutetaan kokonaisuudessaan, se edistää seuraavien unionin tavoitteiden saavuttamista: a) digitaalistrategia, b) uusi pk-yritysstrategia, c) teollisuusstrategia ja d) Euroopan vihreän kehityksen ohjelma.
Tämä aloite tarjoaa myös tärkeän panoksen uuteen sähköisen hallinnon toimintasuunnitelmaan, jonka valmistelutyöt ovat jo käynnissä, ja sillä vastataan kasvaviin digitaalisiin tarpeisiin.
Innovatiivinen GovTech-alusta ja kustannustehokkaiden ja ympäristöystävällisten yritysten tarjoamat ratkaisut edistävät omalta osaltaan unionin talouden elpymistä, joka on ratkaisevan tärkeää covid-19-pandemian jälkeisessä todellisuudessa.
Pilottihankkeen tavoitteet saavutetaan yhdistämällä ylhäältä alas suuntautuvia toimia, alhaalta ylös suuntautuvia toimia ja suoraa tutkimusta kansalaisten näkemyksistä.
Ylhäältä alas -toimet:
Tässä toimessa toteutetaan yhdessä julkishallinnon kanssa ennakointiprosessi, jolla edistetään niiden digitaalisia ratkaisuja koskevien strategioiden ja toteutussuunnitelmien yhteensovittamista.
Hankkeella tuetaan näin julkisten palvelujen modernisointia ja edistetään Euroopan kestävää siirtymää.
Skenaarioiden laatimiseen perustuvaa lähestymistapaa yhdistettynä menestystarinoiden jakamiseen käytetään nopeasti kehittyvän ekosysteemin dynamiikan paljastamiseen.
Siinä olisi myös määriteltävä, missä digitaalisten ratkaisujen käyttö ja yhteinen hankinta julkishal­ linnossa voi luoda uusia mahdollisuuksia pk-yrityksille ja startup-yrityksille.
Tämä analyysi tukee pyrkimyksiä käyttää digitaalisia ratkaisuja julkishallinnossa unionin strategisten tavoitteiden saavuttamiseksi, mukaan lukien ilmastonmuutoksen torjunta ja digitaalisen siirtymän edistäminen.
Alhaalta ylös -toimet:
Tällä toimella pyritään yhdessä nopeasti kasvavan GovTech-ekosysteemin kanssa keräämään ideoita, jotka auttavat julkishallintoja omaksumaan digitaalisia ratkaisuja.
Se tukee yhden yhteisen alustan kehittämistä ja käyttöä haasteiden kokoamiseksi yhteen ja antaa muille julkishallinnoille mahdollisuuden edistää tai olla osa konsortiota, joka osallistuu tiettyyn haasteeseen, ja hankkia ratkaisuja palveluntarjoajilta.
Pilottivaiheessa toimessa olisi keskityttävä ideoihin, joilla tuetaan yhtä tai useampaa komission vuonna 2020 esittämissä strategia-asiakirjoissa mainittua unionin tavoitetta.
Esimerkiksi: Pilottihankkeella ”Digitaalisten standardien uudelleenkäyttö pk-sektorin tukemiseksi” käynnistettyä ja vuoden 2019 talousarviossa hyväksyttyä digi-innovointihaastetta voidaan käyttää inspiraation lähteenä, koska tämä muoto on osoittautunut menestyksekkääksi, sillä siinä on saatu mukaan laaja toimijoiden ekosysteemi ja onnistuttu joukkoistamaan innovatiivisia ideoita (*).